cyanic-selkie/wikianc huggingface dataset:
Tipeligging
Die tipeligging (Engels: type locality) is die plek waar die tipevoorbeeld (die tipe wat dien as anker vir die naam van ’n takson) vandaan kom. In geologie is dit ’n verwysingspunt waar ’n gesteente of mineraal in elke geval voorkom. In biologie is die tipeligging (ook locus classicus genoem) die plek waar die tipe van die soort gevind word.
Golf van Akaba
Stede
Die grootste bevolkingsentrum is Akaba, met 'n bevolking van 148 398 (2015), gevolg deur Eilat met 'n bevolking van 50 724 (2020).
Toerisme
Walvisse, orkas, dolfyne, doegongs en walvishaaie word ook in die golf aangetref.
Marie Dressler
Marie Dressler (9 November 1868 – 28 Julie 1934) was 'n Amerikaanse aktrise en skryfster. Sy was bekend vir haar rolle in die rolprente Tillie's Punctured Romance (1914), Min and Bill (1930), Emma (1932), en Dinner at Eight (1933).
Carnegie Hall
Weill Recital-saal
Die Weill Recital-saal is 'n klein konsertsaal met 268 sitplekke. Dit is in 1986 na Sanford I. Weill en sy vrou Joan vernoem. Weill was 'n voormalige voorsitter van Carnegie Hall se direksie.
Primulaceae
Primulaceae, of die primulafamilie, is ’n familie kruidagtige blomplante in sowat 24 genera, wat gewilde tuinplante soos die siklaam Cyclamen libanoticum insluit. Die meeste spesies is meerjarige plante, hoewel ’n paar eenjariges ingesluit is.
Amaryllidaceae
Die Amaryllidaceae of narsingleliefamilie is ’n familie kruidagtige, hoofsaaklik meerjarige blombolplante, wat deel is van die eensaadlobbige orde Asparagales. Die familie se naam kom van die genus Amaryllis, vandaar die sinoniem amarillisfamilie. Die blare is gewoonlik lynvormig, die blomme tweeslagtig en simmetries, en gerangskik in bloeiskerms aan die stam.
Eienskappe
Die blomme, wat tweeslagtig is, is gewoonlik aktinomorf (radiaal simmetries), en aan die bokant van blaarlose stamme om blomskerms gerangskik. Die kroonblare en skutblare is ongedifferensieer as blomblare. Sommige spesies het ook ’n blomkroon.
Ammonoidea
Voorkoms
Ammoniete het die eerste keer in die Laat Siluur hul verskyning gemaak, die Perm-Trias-uitwissing oorleef en in die Mesosoïkum gefloreer. Aan die einde van dié periode (65 miljoen jaar gelede) het die meeste ammoniete uitgesterf, nes die dinosourusse. Die jongste bekende fossiel kom uit Denemarke en behoort tot Hoploscaphites constrictus, wat nog tot sowat ’n half- tot een miljoen jaar gelede voorgekom het. Dié klein bevolkings was egter te min om die ammoniete van ondergang te red.
Dale Carnegie
Lewensloop
Dale Harbison Carnagey is op 24 November 1888 in Maryville, Missouri gebore. Hy was die tweede seun van James William en Amanda Elizabeth Carnagey en het arm grootgeword. Hy moes soggens om 4 uur opstaan om die koeie te melk, maar het nie sy studies afgeskeep nie.
NG gemeente Hopetown
duimnael|regs|230px|Hopetown se vorige NG kerk, die derde van vier. Dié skets is omstreeks 1917 gemaak.
Derde kerkgebou, 1914
duimnael|regs|270px|Hopetown se tweede kerkgebou was blykbaar net 'n verbouing in 1857 van die eerste, eenvoudige bousel van 1854. 'n Aardbewing het die gebou in 1911 so beskadig dat dit gesloop is.
Geslote klinker
In die konteks van die fonologie van enige spesifieke taal kan 'n hoë klinker enige klinker wees wat meer geslote is as 'n middel klinker. Dit wil sê, geslote-middel klinkers, naby-geslote-middel klinkers, en geslote klinkers kan almal as hoë klinkers beskou word.
Rhaetium
Die tydperk was van sowat 208,5 tot 201,3 miljoen jaar gelede. Dit is voorafgegaan deur die Norium en gevolg deur die Hettangium.
Naam en definisie
Die Rhaetium is genoem na die Rhetiese Alpe van Italië, Switserland en Oostenryk. Die basis van die etage word gedefinieer deur die eerste voorkoms van die ammoniete Cochlocera, die Conodonta Misikella spp. en Epigondolella mosheri en die straaldiertjies Proparvicingula moniliformis. Die bokant van die etage word gedefinieer deur die eerste voorkoms van die gladde ammoniet Psiloceras planorbis.
Pous Martinus V
Martinus in Rome
Martinus het hom beywer vir die herbou van Rome na sy aankoms daar op 28 September 1420. Vervalle kerke, paleise en brûe is herstel. Verskeie Toskaanse argitekte en boumeesters waaronder Pisanello, Masaccio en Lorenzo Ghiberti het hieraan deelgeneem. Die res van die pouslike staat se bestuur is onder beheer gebring deur familielede van die pous aan te stel.
Pous Martinus het ook opgetree teen die hervormers. Hy het ’n kruistog teen die Hussiete van Boheme opgeroep en die stoflike oorskot van John Wycliff laat verbrand en die as in die Swift rivier laat strooi. Hy het ook begin met ’n poging om die Grieks-Ortodokse Kerk weer onder die gesag van Rome te bring. Die poging sou deur sy opvolger Pous Eugenius IV voortgesit word.
Maslak
Maslak is ’n finansiële distrik van Istanboel, Turkye. Dit is in die Europese deel van die stad geleë.
Soutrivier
Soutrivier is die tweede voorstad van Kaapstad aan die spoorlyn wat via Wynberg tot in Simonstad loop. Dit is deesdae hoofsaaklik 'n nywerheidsgebied met talle fabrieke en 'n groot spoorwegwerf. Dit word begrens deur Woodstock aan die middestad se kant en Observatory in die suide.
Observatory
Demografie
Volgens die 2011-sensus, het Observatory 'n bevolking van 9 207 gehad.
Dorothy Dunbar
Dorothy Dunbar (28 Mei 1902 – 23 Oktober 1992) was 'n Amerikaanse aktrise. Sy was bekend vir haar rolle in die rolprente The Flaming Crisis (1924), The Masquerade Bandit (1926), The Amateur Gentleman (1926), en Lightning Lariats (1927).
Engelse Kanaaldeurbraak, 1942
Agtergrond
Teen die einde van 1941 het Adolf Hitler sy Oberkommando der Mariene (OKM) beveel om 'n operasie te beplan om die slagskepe terug te bring na Duitse basisse om teen 'n moontlike Britse inval van Noorweë te waak. Die korter roete deur die nou Engelse Kanaal is verkies om 'n ompad rondom die Britse Eilande te verhoed, tot voordeel van verrassing en lugbeskerming deur die Luftwaffe.
American Airlines
American Airlines is 'n groot Amerikaanse lugredery met sy hoofkwartier in Fort Worth, Texas. Dit bedryf 'n uitgebreide internasionale en plaaslike netwerk, met vlugte tussen Noord-Amerika, die Karibiese Eilande, Suid-Amerika, Europa en Asië. Die roete netwerk rondom vyf "hoeksteen"-spille in Dallas/Fort Worth, New York, Los Angeles, Miami en Chicago. Sy primêre onderhoudsbasis is geleë op Tulsa Internasionale Lughawe (TUL).
Neurowetenskap
Opsomming
Vanweë die toenemende getal wetenskaplikes wat die senuweestelsel bestudeer, is verskeie vooraanstaande organisasies gestig om ’n forum vir alle neurowetenskaplikes en –opvoeders te verskaf. Die Internasionale Breinnavorsingsorganisasie is byvoorbeeld in 1960 gestig, die Internasionale Vereniging vir Neurochemie in 1963 en die Vereniging vir Neurowetenskap in 1969.
Markteater
Geskiedenis
Die Markteater het sy deure geopen tydens die hoogtepunt van apartheid, op 21 Junie 1976, met Barney Simon as artistieke hoof. Die eerste produksie, wat Simon geregisseer het, was The Seagull deur Anton Tsjechof. Die nierassige teater het gou bekend geword as die "Teater van die Stryd" en was in die 1980's, nes Die Ruimte in Kaapstad, een van die min plekke waar mense van alle rasse kon meng. Deur die verskeie toneelstukke, musiek en kunsuitstallings het die teater ’n stem gegee aan ’n mengsel kunstenaars wat toe nie amptelik in Suid-Afrikaanse teater mag opgetree het nie.
Geriewe
Die Markteater het drie ruimtes: die Barney Simon-teater (120 sitplekke, geopen in Junie 1976), die John Kani-teater (die ou Hoofteater; 387 sitplekke; Oktober 1976) en die Laager-teater (1979). Die teaters word ook gebruik vir konferensies, seminare, voorleggings en produkbekendstellings.
Daar is ook twee kunsgalerye, twee restaurante, ’n jazzklub, kabaretruimte, boekwinkel, koffiekroeg, teaterkroeg, winkelkompleks en 'n vlooimark elke Saterdag.
Vrugbeginsel
Klassifikasie van die vrugbeginsel
Die term halfonderstandig word ook gebruik wanneer die vrugbeginsel half binne en half buite die blombodem lê.
Prinses Alexandra van Denemarke
Vroeë lewe
Prinses Alexandra Caroline Marie Charlotte Louise Julia, of Alix soos sy in die familie bekend was, is gebore in die Geel Paleis in Kopenhagen, Denemarke. Haar pa was Prins Christiaan van Sleeswyk-Holstein-Sonderburg-Glücksburg en haar ma Louise van Hesse-Kassel. Hoewel sy van adellike afkoms was, het haar ouers ’n heel gemiddelde inkomste gehad.
Zhumadian
Zhumadian (Chinees: 驻马店), vroeër Yicheng, is 'n stad in die Chinese provinsie Henan met 'n bevolking van 7 230 744 in 2010.
Yancheng
Yancheng is een van die oudste stede in China en het 'n lang en ryk geskiedenis van meer as 2100 jaar. In 119 v.C. is die eerste kanton van China tydens die Han-dinastie hier gestig. Tydens die Chinese Burgeroorlog tussen 1930 en 1940 het gevegte hier plaasgevind. Nadat die "Nuwe Vierde weermag" onder die Kommunistiese Party van China in 'n lokval gelei en deur die vyand geteister is, is dit in Yancheng heropgebou. Die Nuwe Vierde weermag het 'n belangrike rol by die kommunistiese oorwinning en die stigting van die Volksrepubliek gespeel. Baie monumente ter ere van die Nuwe Vierde weermag kan nog steeds rondom Yancheng gevind word.
Sorbe
Die Sorbe (Opper-Sorbies: Serbja, Neder-Sorbies: Serby, Duits: Sorben, vroeër ook Wende) is 'n Wes-Slawiese volk van 60 000 wat in Duitsland as nasionale minderheid erken word.
Sorbiese simbole
As Sorbiese volkslied word Rjana Łužica ("Mooi Lausitz") gesing. Volgens die grondwet van die Vrystaat Sakse en die Wet oor die Sorbe van die deelstaat Brandenburg mag die Sorbiese volkslied en vlag naas ander staatsimbole gebruik word.
Lewis Carroll
Lewensloop
Charles Lutwidge Dodgson is op 27 Januarie 1832 in Daresbury, Cheshire in Engeland gebore. Hy was die derde kind en die oudste seun in 'n gesin van elf kinders. In Januarie 1851 vertrek hy na Oxford, waar hy in 1854 cum laude in wiskunde van die Christ Church-kollege afstudeer. Later word hy dan ook 'n lektor daar.
In 1871 word 'n opvolg van sy beroemde boek onder die titel Through the Looking-Glass, and What Alice Found There gepubliseer. Sy verwronge roem en rykdom het egter sy werk as wetenskaplike oorskadu. Hy was tot 1881 'n dosent aan Oxford se Christ Church-kollege. Ná sy aftrede skryf hy die tweedelige Silvie and Bruno (1889–1893).
Dendriet
Dendrietvertakking is ’n fisiologiese proses waarvolgens neurone nuwe dendrietbome en -takke vorm om nuwe sinapse te skep. Die digtheid en groepering van die dendriete hang van die funksie van die spesifieke neuron af. Die verkeerde werking daarvan speel ’n groot rol in disfunksies in die senuweestelsel.
Anadoluhisarı
Vandag
Die fort is van 1991 tot 1993 gerestoureer. Vandag skep dit ’n mooi prentjie met die ou houthuise in die omgewing. Dit is ’n museum, maar is nie oop vir die publiek nie. Die Fatih Sultan Mehmet-brug oor die Bosporus is net noord daarvan.
Warmbad, Namibië
NG gemeente
Destyds het Suidwes onder die Ring van Upington gesorteer en was die gebied was as die gemeente Gibeon bekend, wat die moeder van al die gemeentes in die hedendaagse Namibië sou wees. Op 23 Junie 1928 is die wyk Warmbad van die gemeente Keetmanshoop, van Gibeon afgestig in 1924, afgestig. Reeds op 12 Oktober 1929 kan die jong gemeente sy eerste leraar in die persoon van ds. A.J. Stals bevestig. Hy dien die gemeente tydens die droogte en armoede van die Groot Depressie tot in April 1935. Op 22 Junie 1935 word prop. J.H. Steenkamp as volgende leraar van die gemeente bevestig. Gedurende sy bediening, naamlik op 14 Mei 1939, word daar op die spoorwegstasie Kalkfontein (later Karasburg), die hoeksteen gelê van die kerksaal wat as hoofkerkgebou van die gemeente sou dien tot die afstigting van die NG gemeente Karasburg in 1952.
Stempel
duimnael|Die stempel van ’n Geranium macrorrhizum. duimnael|170px|Die stempel van ’n [[mielie, bekend as ’n "baard".]]
Zunyi
Zunyi is veral bekend vir die verkiesing van Mao Zedong tot leier van die Kommunistiese Party van China tydens die Lang Maart.
Akson
Werking
’n Akson is een van twee soorte protoplasmiese uitlopers uit die selliggaam van ’n neuron; die ander is ’n dendriet. Verskeie eienskappe van aksons verskil van dié van dendriete, onder meer vorm (dendriete word dikwels dunner na die punt, terwyl ’n akson ewe dik bly), lengte (dendriete is beperk tot ’n klein streek om die selliggaam, terwyl aksons baie langer kan wees) en funksie (dendriete ontvang gewoonlik seine, terwyl aksons hulle gewoonlik stuur). Op al dié reëls is egter uitsonderings. Aksons word bedek met ’n membraan bekend as die aksolemma; die selplasma van ’n akson heet die aksoplasma. Die vertakte punt van ’n akson word gevorm deur telodendra; die geswolle kop van ’n telodendron is bekend as die aksoneindpunt; dit sluit by die dendron of selliggaam van ’n ander neuron aan en vorm ’n sinaptiese verbinding.
Perspektief
Ontwikkeling
Dikwels is so 'n korrekte waarneming egter nie die bedoeling van die fotograaf nie, wat die afwykende perspektief bewustelik as 'n beeldende middel gebruik het. Soortgelyke tendense vind 'n mens ook by moderne skilders wat onder invloed van die groothoekperspektief werk. By sommige kunstenaars (byvoorbeeld Paul Cézanne) sien 'n mens opsetlike afwykings van die ideale perspektief wat die kunstenaar as uitdrukkingsmiddel aangewend het.
Plesiadapis
Die genus Plesiadapis omvat meer as tien spesies. Die Franse spesie Plesiadapis tricuspidens is een van die bekendste hiervan.
Gereformeerde kerk Colesberg
Die kerkraad kon nie op 18 Mei 1861 besluit of hulle die kerk op die dorp of op 'n plaas sou bou nie. 'n Sakeman, D. Sluiter, het daarop £1 000 van die nie-Gereformeerdes vir die boufonds beloof as die kerk op die dorp self gebou sou word. Hy het self kontrakteur vir die bouwerk geword en dit met groot moeite voltooi. 'n Kerk in die distrik sou tot 'n groot afname in sakebedrywighede op die dorp lei en die stigting van 'n nuwe kerkdorp beteken. Ds. Postma het die lidmate aangeraai om dit vir eers op die dorp te beproef. Die NG kerkraad het 'n erf geskenk aangrensend tot dié wat Douw. G. Steyn reeds geskenk het en selfs hul lidmate opgewek om tot die Gereformeerde boufonds by te dra. Iewers in die middelveld, oorkant die Seekoeirivier, sou dan 'n hulpkerk vir buitedienste gebou word. Teen Augustus 1861 kon met die beplanning van die kerkgebou begin word en die hoeksteenlegging is op 15 Maart 1862 onder ds. Postma se leiding deur oudl. I.D. du Plessis waargeneem. Hy en sy vrou, Hester Venter, was medestigters van die gemeente saam met onder andere haar vader, J.A. Venter.
Die koms van ds. Du Plessis
Op 17 Februarie sou die kerkraad weer vergader om te sien of alles in die haak was sodat die waens kon vertrek. Op hierdie vergadering is besluit dat die bevestiging sou waargeneem word deur die konsulent en ingeval hy verhinder sou word, sou prof. Dirk Postma gevra word. Ook is besluit op die vergadering van 26 Februarie dat die hele kerkraad ds. Du Plessis op die plaas Brandwacht sou gaan ontmoet. In verband met die reëlings vir die ontvangs is ook besluit om die predikant van die plaaslike Nederduitse Gereformeerde kerk, ds. W.A. Alheit (1875–1888), saam met die kerkraadslede wat teenwoordig sou wees op die dorp, ook na die bevestiging uit te nooi. Dit is iets opvallends, want tydens die ontvangs van ds. Viljoen is sodanige besluit nie geneem nie en blykbaar het die besluit gedui op 'n kentering in die verhouding tussen die twee gemeentes.
Ds. Du Plessis afgevaardig na Humpata
Die deputate het op die bepaalde tyd vertrek wat daarop dui dat die nodige inligting toe wel gekom het, maar hulle kon Angola nie aandoen nie en het dus regdeur gegaan na Europa. Op sy vergadering van 19 Augustus 1881 het die kerkraad 'n brief aangehoor wat ds. Du Plessis vanuit Londen geskryf het en toe die kerkraad weer vergader het op 17 September was die predikant reeds terug en kon as voorsitter ageer. Die besoek aan die buiteland was dus baie korter as wat die gedagte aanvanklik was. In die notule staan net: “Ds. du Plessis zegt veel eerder teruggekomen te zijn dan hij gedacht had. Bij de trekmenschen waren zij niet omdat de reisgelegenheid van Madeira voor hen niet aannemelijk was boven die van Kaapstad, vooral wegens den langen tijd dat men op zee moet doorbrengen. Dan hebben zij nooit bericht gekregen of de menschen zich wel gevestigd hadden waar zij dachten heen te gaan. Bij de Kaap aangekomen zijnde is hun dit bericht eerst geworden."
Die vervoervraagstuk
Die Algemene Sinode sou in 1891 op Rustenburg vergader en in verband met die vervoer daarheen het die volgende voor die kerkraad en selfs voor die gemeente gedien. Op die vergadering van 2 Januarie 1891 is die afgevaardigdes gekies en toe is gespreek oor 'n reisplan en die reiskoste en besluit om die gemeente hierin te raadpleeg. Blykbaar moes beslis word om die reis per trein en “coach” of per perdewa sou geskied. Uit die notule blyk dat die gemeente die reisgeleentheid per trein en “coach" die verkieslikste geag het en in verband met die reiskoste is toe besluit om 'n vrye kollekte in die gemeente te hou vir die reiskoste na die sinode.
Die onderwyssaak in ds. Du Plessis se tyd
Net in 1890 het die kerkraad aandag geskenk aan die oprigting van ’n skool. Op die kerkraadsvergadering van 14 Februarie het die leraar bekendgemaak dat dit blyk asof daar 'n kans is om 'n skool in die wyk van oudl. Kruger op te rig. ’n Kommissie is toe benoem om te sien wat verder in die saak gedoen kon word. Hierdie kommissie het nie juis 'n rapport van sy werksaamhede aan die eerwaarde kerkraad voorgelê nie, maar uit twee rapporte aan die Algemene Vergadering kan ons wel die gang van sake aflei.
Op 2 Januarie 1891 het die kerkraad geantwoord aan die Algemene Vergadering dat daar 'n plan is om 'n distrik-kosskool in die gemeente op te rig. Dus 'n jaar nadat die leraar die saak aangeroer het, was daar nog nie 'n skool nie. Maar die poging is tog met sukses bekroon want in die rapport van 1892 word vermeld dat in die gemeente 'n skoolplaas is waarin 25 kinders onderwys ontvang. Die kerkraad het in sy antwoorde aan die Algemene Vergadering van tyd tot tyd gekla oor die gebrek aan bekwame onderwysers; daarom het hy die pogings wat die Meerdere Vergaderings aangewend het om onderwysers op te lei, getrou gesteun deur geld aan te stuur. Dat die kerkraad in hierdie tyd nie skole opgerig het nie, kan dus nie beskou word as 'n onverskilligheid ten opsigte van die onderwyssaak as sodanig nie.
Die sending
In die jaar 1890 het daar op die sendingfront tog 'n geringe verandering ingetree. Die vorige jaar het die Algemene Vergadering van die Kaapkolonie dit moontlik gemaak vir die kerkraad van Humpata om 'n predikant daarheen te beroep en in die persoon van ds. Dirk Postma jr. het hulle wel een gekry. Vroeg die volgende jaar het die kerkraad 'n brief van gemelde ds. Postma behandel waarin hy meegedeel het dat hy begin het om die evangelie te verkondig aan die gekleurdes in die onmiddellike nabyheid en dat hy graag hulp wou hê ter bestryding van die koste daaraan verbonde. Hy het vermeld dat dit met verlof van sy kerkraad was dat die aksie begin is en dat hy die hulp gevra het. Die kerkraad het hierop besluit dat die brief aan die gemeente voorgelees moes word en dat enige persoon wat daarvoor iets wou bydra, dit aan die predikant kon afdra. Die notule vermeld wel enkele bedraggies wat daarvoor ingekom het maar die finale som is nie aangeteken nie.
Hulp van die susters
Van die susters van die gemeente as 'n groep lidmate is nie veel in die notule opgeteken nie, maar daar kom tog 'n paar gevalle voor. Die eerste was op 12 Oktober 1883 toe die voorsitter, ds. Du Plessis, aan die hand doen dat die susters van die gemeente gevra moes word om aandag te skenk aan nuwe venstergordyne vir die kerkgebou. Die kerkraad het dit gunstig oorweeg en aan ds. Du Plessis opgedra om met 'n paar susters daaroor te praat en die saak aan hulle op te dra. Die susters het blykbaar nie op hulle laat wag nie, want op die vergadering van 15 Augustus 1884 is gerapporteer dat die nuwe gordyne opgehang is en dat die susters vra wat hulle met die oues en die stuk van die nuwe materiaal wat oorgeskiet het, moes doen. Hierop het die kerkraad besluit om die susters wat met die gordyne gewerk het, te vra om die nuwe stuk tesame met die oues te probeer verkoop ten voordele van die kerk.
Die organisasie van die gemeente in die algemeen
Op die vergadering van 14 November 1885 is gevra wat die bepaling was in verband met die gewaad van die kerkraadslede by kerklike dienste? Hierop het die praeses (voorsitter) geantwoord dat daar geen besluit deur die Kerk dienaangaande was nie. Die kerkraad egter verlang dat ouderlinge en diakens ter wille van die goeie orde en betaamlike deftigheid, by die openbare dienste en kerklike vergaderinge “in het zwart” geklee sal wees volgens die gebruiklike wyse in die Gereformeerde Kerk.
Ds. P.W. Bingle se koms
Die kerkraad het veral nougeset omgesien na die skoolonderrig van armer kinders. Hulle is met geldelike ondersteuning gestuur na 'n sogenaamde "armkoshuis" op Middelburg en later na Noupoort. Selfs voornemende studente vir die onderwysprofessie is finansieel gesteun aangesien die kerkraad die opvoeding van die jeug op die hart gedra het. Ook was daar in dié tyd tekens van 'n ruimer kulturele bewustheid, byvoorbeeld toe op voorstel van ouderling L. Vorster besluit word om vanaf April 1918 die notule in Afrikaans te skryf.
Ds. Bingle se werk in oënskou
Dr. Van der Vyver skryf: "Uit die kerkraadnotule is dit duidelik dat ds, Bingle met groot seën in die gemeente gearbei het. Die verhouding tussen hom en die kerkraad en gemeente was besonder liefdevol. Hy, met sy gesin is goed versorg. Blykbaar was sy gesondheidstoestand nie wel nie. Hy het twee maal van die kerkraad siekteverlof ontvang. Vir so 'n jong predikant is dit nogal opvallend."
Ds. Taetse Hamersma
Ds. Taetse Hamersma is op 15 Julie 1922 in die gemeente bevestig as opvolger van ds. P.W. Bingle, wat hier in sy eerste gemeente gestaan het van 1910 tot 1921. Philipstown is in ’n sekere opsig van Colesberg afgestig omdat heelparty Doppers tydens die hewige stryd wat in die 1850's hier gewoed het oor die sing van die evangeliese gesange en die vervolging en smaad wat hulle nog in die 1860's, al is die Gereformeerde gemeente op Colesberg reeds einde 1860 afgestig, hier moes verduur, weswaarts getrek en die gemeente en dorp Philipstown in 1863 gestig het. ’n Groot groep Doppers het ook oor die Oranje getrek en hulle in die Suid-Vrystaat gaan vestig sodat Colesberg destyds reeds een van die kleiner gemeentes in die Gereformeerde Kerkverband was. Dié noordwaartse trekkery om aan die Kaapse Kerk (NG) te ontsnap, het Colesberg se Gereformeerde Kerk weldra so verswak dat dit van 1896 tot 1910, met die koms van ds. Hamersma se voorganger, vakant was.
Miss DuPont
Miss DuPont (28 April 1894 – 6 Februarie 1973) was 'n Amerikaanse aktrise. Sy was bekend vir haar rolle in die rolprente Lombardi, Ltd. (1919), Foolish Wives (1922), What Three Men Wanted (1924), en Raffles: The Amateur Cracksman (1925).
Berriasium
Naam en definisie
Die Berriasium is genoem na Berrias in die Franse département Ardèche.
Oxfordium
Naam en definisie
Die Oxfordium is deur die Franse paleontoloog Alexandre Brongniart genoem na Oxford in Brittanje. Die basis van die etage word gedefinieer deur die eerste voorkoms van die ammoniet Brightia thuouxensis en die bokant deur die eerste voorkoms van die ammoniet Pictonia baylei.
Mary Eaton
Mary Eaton (29 Januarie 1901 – 10 Oktober 1948) was 'n Amerikaanse aktrise. Sy was bekend vir haar rolle in die rolprente The Cocoanuts (1929) en Glorifying the American Girl (1929).
Hauterivium
Naam en definisie
Die basis van die etage word gedefinieer deur die eerste voorkoms van die ammonietgenus Acanthodiscus (veral A. radiatus), en die bokant deur die eerste voorkoms van die ammoniete Spitidiscus hugii en S. vandeckii.
Valanginium
Naam en definisie
Die Valanginium is in 1853 deur Édouard Desor genoem na Valangin in Switserland.
NG gemeente Griekwastad
Agtergrond
In 1819 het Adam Kok II, die seun van Adam Kok I, na die dorpie Campbell, genoem na eerw. Campbell, verhuis, daarna na Philippolis in die Suid-Vrystaat en eindelik, in 1862, bo-oor die Drakensberge tot binne-in wat later sou bekendstaan as Griekwaland-Oos, waarvan die setel die dorp Kokstad sou word.
Stigting van NG gemeente
Die vroegste beweging in die rigting van die stigting van 'n NG gemeente was waarskynlik toe Cecil John Rhodes daarin slaag om 'n blok erwe op die dorp te verkry wat hy aan die NG Kerk en die Anglikaanse Kerk geskenk het. Die kerk wat laasgenoemde kerkverband hier opgerig het, is later as die dorpsbiblioteek ingerig. Die datum van dié skenking is nie bekend nie, maar dit is wel bekend dat ál meer NG lidmate hulle in die tweede helfte van die 19de eeu hier kom vestig het.
Latere leraars
duimnael|regs|190px|Ds. [[Jacobus Nicolaas Geldenhuys|J.N. Geldenhuys, 'n baanbreker van die NG Kerk in die huidige Zimbabwe, was predikant van Griekwastad van 1919 tot 1922.]]
Delta Air Lines
Kajuit
Delta het in 2015 'n kajuithandelsmerkopgradering ondergaan. Beskikbaarheid en presiese besonderhede verskil volgens roete en vliegtuigtipe.
Personeel
In Augustus 2020, as gevolg van die Covid-19-pandemie, het Delta Air Lines aangekondig dat hy 1 941 vlieënierposte sou besnoei as dit nie 'n kosteverminderingsooreenkoms met sy vakbond kon bereik nie. In Januarie 2021 het Delta gesê dat, danksy die federale ondersteuning, dit 400 vlieëniers voltyds sal kan terugbring.
Lys van monarge van Brittanje
Huis van Sakse-Koburg en Gotha
22 Januarie 1901 -6 Mei 1910 || || 9 November 1841 Buckingham-paleis seun van Victoria en prins Albert || Alexandra van Denemarke Sint George-kapel in Windsor-kasteel 10 Maart 1863 6 kinders || 6 Mei 1910 Buckingham-paleis op 68 6 Mei 1910–1917 || || 3 Junie 1865 Marlborough House seun van Edward VII en Alexandra van Denemarke || Mary van Teck 6 Julie 1893 Sint James-paleis 6 kinders || 20 Januarie 1936 Sandringham House op 70
Henry E. Huntington
Huntington was 'n boorling van die deelstaat New York, maar het hom later in Los Angeles gevestig. Hy was die eienaar van die spoorwegmaatskappy Pacific Electric Railway en het ook belange in eiendomme gehad. Hy het 'n belangrike bydrae tot Los Angeles se groei in die laat 19de en vroeë 20ste eeu gelewer.
Rugmurg
Beskrywing
Elke senuweesel (neuron) bestaan uit ŉ selliggaam met 'n aantal uitlopers (dendriete en neuriete), wat met ander senuweeselle in verbinding staan. Die selliggame vorm in die sentrale senuweestelsel (brein en rugmurg) die grysstof, terwyl die senuweevesels (akson) die witstof vorm. In die rugmurg word die grysstof sentraal aangetref, met die witstof daaromheen. In die middel van die grysstof, wat in dwarssnit die vorm van 'n vlinder vertoon, loop 'n klein kanaaltjie (sentrale kanaal) in die hele lengte van die rugmurg af.
Grysstof
- Motoriese selle word in die voorhorings aangetref. Die uitlopers hiervan vorm 'n belangrike deel van die voorwortel en loop na die willekeurige spiere (spiere wat onder invloed van die bewussyn staan).
Witstof
Die witstof bestaan uit 6 geskeide bundels: aan weerskante kom 'n voorstring (funiculus anterior), 'n systring (funiculus lateralis) en 'n agterstring (funiculus posterior) voor. In die agterstring loop opstygende senuweebane wat die impulse vanuit onder andere die spiere en gewrigte vervoer.
Hierlangs word impulse vanaf die ewewigsapparaat na die motoriese voorhoringselle oorgedra. Verder kom die piramide voorstringbaan (tractus corticospinalis anterior) met die orige 15 % van die uitlopers van die willekeurige spiere ook hier voor. 'n Rugmurgsenuwee verlaat die werwelkolom deur 'n opening tussen twee opeenvolgende werwels (tussenwerwelopening) en word aangedui deur 'n nommer wat ooreenstem met die nommer van die boonste twee werwels.
Dit geld egter nie vir die nekgebied waar 8 neksenuwees ontspring terwyl daar slegs 7 nekwerwels bestaan nie. Die eerste paar neksenuwees verlaat die werwelkanaal tussen die skedel en die atlas (die eerste nekwerwel) en die orige neksenuwees kom bo hul ooreenstemmende nekwerwel uit, uitgesonder die agtste, wat bokant die eerste borswerwel uitkom. Elke gedeelte van die rugmurg waar daar aan weerskante 'n paar voor- en agterwortels van ŉ rugmurgsenuwee ontspring, heel ŉ rugmurgsegment.
Omdat die werwelkolom langer is as die rugmurg, lê die onderste rugmurgsegmente hoër as die tussenwerwelopening, waardeur die betrokke senuwee na buite gaan. Die senuweewortels uit die onderste deel van die rugmurg moet dan ook eers, binne die werwelkanaal, 'n ent na onder loop voor hulle 'n tussenwerwelopening bereik. So vorm daar onder die rugmurg 'n bondel uitlopers, wat as die perdestert (cauda equina) bekend staan.
Stuifmeel
Stuifmeelvervaardiging
’n Tipiese helmknop bevat vier mikrosporangia. Dié vorm stuifmeelsakkies in die helmknop. Elke mikrosporangium is uitgevoer met ’n laag voedingsweefsel bekend as die tapetum en bevat aanvanklik diploïede moederselle. Dié ondergaan meiose om enkelkernige spore te vorm. Die spore is óf aanmekaar vas óf ná meiose geskei. Elke mikrospoor verdeel dan deur mitose om onvolgroeide mikrogametofiete te vorm, wat stuifmeelkorrels genoem word. Die stuifmeel word eindelik vrygestel wanneer die helmknop oopbars.
Sally Eilers
Sally Eilers (11 Desember 1908 – 5 Januarie 1978) was 'n Amerikaanse aktrise. Sy was bekend vir haar rolle in die rolprente Bad Girl (1931), Lady Behave! (1937), Condemned Women (1938), en They Made Her a Spy (1939).
Bier
Bier is die wêreld se oudste alkoholiese drankie en die derde gewildste drankie na water en tee. Dit word geproduseer deur die brou en gisting van stysel, hoofsaaklik vanaf graangewasse. Die algemeenste graan wat gebruik word is gars, alhoewel koring, mielies en rys ook in baie gebiede gebruik word. Baie biere word met hops gegeur, wat die drankie sy bitter smaak gee en ook as 'n natuurlike preserveermiddel dien. Ander geurmiddels soos kruie en vrugte word ook soms bygevoeg. Alkoholiese drankies wat gedistilleer word na die gisting, of drankies afkomstig van die gisting van bronne anders as stysel (soos druiwe of heuning), word nie as bier geklassifiseer nie.
Tradisionele bier
Umqombothi is 'n goeie voorbeeld van dié soort bier.
Aal
As gevolg van die hoër temperature van gisting word meer esters gevorm, dit veroorsaak dat ale meer van 'n vrugtesmaak het.
Hanga Roa
Ander aktiwiteite
Die hawe het 'n skeepvaartdiens na Valparaíso, Chili. In April 2018 is die vragskip Lago Icalma, wat in die hawe van Hanga Roa geanker is, deur 'n vragskuit getref. 'n Brandstoftenk is geskeur en diesel het in die hawe se water lek. Die omliggende strande is ook verswart deur die verspreiding van die swart vloeistof.
Meeldraad
Stuifmeelvervaardiging
Die stuifmeel word eindelik vrygestel wanneer die helmknop oopbars. Die stuifmeel word deur wind, water, insekte, voëls of ander diere versprei.
Turonium
Die Turonium is ’n chronostratigrafiese etage sowel as ’n geologiese tydsnede van onderskeidelik die sisteem en periode Kryt (serie/epog Laat Kryt). Dit verwys dus na ’n tydperk sowel as die gesteentes wat in dié tydperk gevorm het.
Gameet
Gamete vs. liggaamselle
Anders as gamete, bevat die diploïede liggaamselle van ’n individu een kopie van die spermsel se chromosoomstel en een kopie van die eiersel se chromosoomstel; dus het die liggaamselle van kinders gene met eienskappe van beide die vader en moeder.
Stutterheim
Stutterheim is 'n dorp in Suid-Afrika, in die provinsie van die Oos-Kaap.
Lip
Die lippe (Latyn: labia oris) is die gevoelige en donker gekleurde buitenste dele van die mond.
George Frederick Charles Faustmann
Buitelandse reise
In 1927 het hy andermaal in Europa gereis en toe ook Oostenryk en Skandinawië besoek, asmede die Verenigde State en Kanada besoek. Deur al die uitvoerige rondreise het hy nie alleen baie gesien nie, maar ook baie ondervinding en mensekennis opgedoen, wat uiters handig te pas gekom het by sy werk as 'n ernstige prediker en troue sielversorger.
Campanium
Naam en definisie
Die Campanium is in 1857 deur Henri Coquand genoem na Champagne (Latyn: Campanum) in die Franse département Charente-Maritime.
Liaocheng
Liaocheng grens in die suidooste aan Jinan, in die noordooste aan Detsjou en in die suide aan Tai'an.
Friedrichsdorf
Friedrichsdorf is 'n stad in die administratiewe distrik Hochtaunuskreis van die Duitse deelstaat Hesse, sowat 20 kilometer noord van Frankfurt am Main aan die voet van die Taunus-bergreeks, met 'n bevolking van 24 570 in vyf stadsdele - Friedrichsdorf, Seulberg, Burgholzhausen vor der Höhe, Dillingen en Köppern. Friedrichsdorf is tans die derde grootste nedersetting in die distrik na Bad Homburg vor der Höhe en Oberursel.
Groot Woordeboek Afrikaans en Nederlands
Inhoud en wetenschappelijke waarde
Voordat begonnen werd met het samenstellen van het woordenboek hebben de samenstellers de volgende hypothesen opgesteld: (*) Let op: dit zijn hypothesen; met andere woorden, stellingen die nog onderzocht moeten worden.
Schlosshotel Kronberg
23
Webtuiste
Petrus Coetzee
Odendaalsrus
Ds. Coetzee het in 1915, die jaar waarin hy na Suid-Afrika teruggekeer het, sy proponentseksamen afgelê en hulpprediker in die moedergemeente op Stellenbosch geword, waar hy in Januarie 1916 deur 'n boesemvriend, ds. D.P. Ackerman van Bethlehem, georden is tot leraar van die NG Kerk. Nadat hy die beroep na Odendaalsrus in April daardie jaar aangeneem het, het Jannie Delport, Pieter Lourens en Johannes Swart ds. Coetzee en sy gevolg in April 1916 op Ventersburgweg, die latere Hennenman, gaan afhaal. Die leraar en sy vrou is gasvry en gulhartig in hul nuwe werkkring ontvang. Op 15 April 1916 is die nuwe leraar, die derde in die toe 11 jaar oue gemeente se bestaan, bevestig. Aan dié plegtigheid het deelgeneem ds. A.J. Malherbe van Boshof, wat ook die bevestigingsrede gehou het, en di. W.J. Klomp van Kroonstad, C.J. Pienaar van Bultfontein, C.J. van Niekerk van Edenville, C.R. Ferreira van Koppies en J.J. Krige van Bothaville.
Antalya
Antalya is ’n stad in Turkye aan die Middellandse See en die hoofstad van die Antalya-privinsie. Dit is geleë op rotse en omring deur berge. Ontwikkeling en beleggings waarmee in die 1970's begin is, het die stad in ’n toeriste-oord omskep.
Petrus Coetzee
Odendaalsrus
Gedurende sy dienstyd hier het die kerkraad besluit om die "Zaal" van die heer Williams vir die kerk aan te koop. Dit is dan ook gedoen vir £815.51. Oorspronklik wou hulle hierdie saal in 'n skoolkoshuis omskep, maar het later daarteen besluit. Dit sou dien as 'n kerksaal, waaraan die gemeente op daardie stadium 'n behoefte gehad het. 'n Donker tyd het vir die pastorie en gemeente aangebreek in Oktober 1918 toe die gevreesde griep oor die land toegeslaan het, en Odendaalsrus nie verbygegaan het nie. Honderde mense moes in die bed bly weens die siekte. Die pastorie self is tot 'n hospitaal omskep en siekes het tot in die sitkamer gelê. Kosbare lewens is by tientalle gedurende hierdie tyd afgemaai. Die dag met die eerste doopdiens ná die griep was nie maklik te vergeet nie, want net vroue in swart geklee het voor die kansel gestaan, weduwees weens die gevreesde siekte.
Wildau
Geografie
Die huidige stad behels twee kerne - die historiese dorpskern van Hoherlehme en die moderne Wildau wat eers in die nywerheidstydperk ontstaan het.
Antalya
Geskiedenis
In die tweede helfte van die 17de eeu het Evliya Çelebi Antalya beskryf as ’n stad met nou strate, met 3 000 huise in 20 Turkse en 4 Griekse buurte. Die stad het tot buite die stadsmure gegroei en daar was tot 200 bote in die hawe.
Italië het die stad kortliks beset ná die Eerste Wêreldoorlog tot met die stigting van die Republiek van Turkye in 1923.
Demografie
Volgens die 2009-sensus het Antalya ’n bevolking van 1 095 157.
Geografie
Antalya is in Suidwes-Anatolië aan die Golf van Antalya in die Middellandse See geleë, sowat 244 km van die Turkse hoofstad, Ankara, en 300 km van Istanboel.
Semantiese versadiging
Geskiedenis en navorsing
Die verduideliking vir die fenomeen is dat verbale herhaling ’n spesifieke neurale patroon in die korteks herhaal wat ooreenstem met die betekenis van die woord. Vinnige herhaling veroorsaak dat die periferale sensomotoriese en die sentrale neurale aktiwiteite herhalend plaasvind wat lei tot reaktiewe verhindering. Die gevolg is ’n verlaging in die intensiteit van die aktiwiteit met elke herhaling. Jakobovits James noem hierdie gevolgtrekking die aanvang van “eksperimentele neurosemantiek.”
Antalya
Klimaat
Die gebied word deur die Taurus-berge beskerm teen die koue noordewinde en het ’n tipiese Mediterreense klimaat met warm, droë somers en matige, nat winters. Die son skyn omtrent 300 dae van die jaar; dit kan in Julie en Augustus tot 40ºC word. Die seelug en noordoostewinde help om die hitte draagliker te maak.
Petrus Coetzee
Eeufees van die Transvaalse Kerk
Die honderdjarige bestaan van die Kerk in Transvaal is ook in Johannesburg op waardige wyse herdenk. So byvoorbeeld het die gemeentes van die Ring van Johannesburg die naweek van 20 tot 22 Maart 1942 twee keer vir gesamentlike feesdienste in die stadsaal byeengekom, waar onder meer proff. J.H. Kritzinger en G.B.A. Gerdener en ds. Coetzee van Johannesburg as sprekers opgetree het, luidens 'n berig in Die Transvaler van 16 Maart 1942.
Villa Park
In 1897 het Aston Villa na die Aston Laer Gronde, ’n sportveld in ’n Victoriaanse pretpark geleë in die voormalige gronde van Aston Hall, ’n Jakobeaanse landhuis. Die stadion het in sy bestaan deur verskeie opgraderings- en ontwikkelingsfases gegaan wat uitgeloop het in die huidige paviljoenopset van Holte Einde, Trinitywegpaviljoen, Noordelike Paviljoen en die Doug Ellis-paviljoen. Die klub het toestemming om die Noordelike Paviljoen te herontwikkel wat sal lei in ’n vermeerderde kapasiteit van 42 682 na omenby 50 000.
Bestuiwing
Werking
Elke familie plante het sy eie manier om dit te doen: party plante is windbestuiwend, dit wil sê die stuifmeel word deur die wind van die een plant na die ander gedra; ŉ paar soorte blomme is waterbestuiwend; en in die geval van baie ander blomme doen lewende wesens hierdie werk. In die oorgrote meerderheid gevalle is dit insekte wat die blomme bestuif, maar voëls, vlermuise, die mens en selfs weekdiere soos slakke speel soms ook ŉ rol.
Selandium
Naam en definisie
Die basis van die etage word gedefinieer deur die magnetostratigrafiese chronosone C27r, net bo ’n radiasie binne die kalkagtige nanoplanktongenus Fasciculithus en deur die eerste verskyning van die nanoplankton Neochiastozygus perfectus. Die bokant word gedefinieer deur die begin van die magnetiese chronosone C26n. Die globale stratotipepunt lê in die ontsluiting langs die strand van Itzerun in Spanje.
Madge Evans
Madge Evans (1 Julie 1909 – 26 April 1981) was 'n Amerikaanse aktrise. Sy was bekend vir haar rolle in die rolprente The Seven Sisters (1915), Dinner at Eight (1933), David Copperfield (1935), en Sinners in Paradise (1938).
Rooivoëlbessie
Die Rooivoëlbessie (Psychotria zombamontana) is 'n boom wat voorkom in die Lebomboberge, die noordelike Drakensberge, die ooste van Zimbabwe en ook in Mosambiek. Dit lyk baie soos die Geelblomvoëlbessie.
Ipresium (stratigrafie)
Naam en definisie
Die basis van die etage word gedefinieer deur ’n negatiewe δ13C-anomalie en die bokant deur die laaste voorkoms van die Foraminifera-genus Hantkenina.
Sandrivier (Mpumalanga)
Die Sandrivier (ook genoem Manyeletirivier) is 'n rivier in die laeveld van Mpumalanga, Suid-Afrika.
Tsaar Bomba
Die bom is oor Nowaja Zemlja in die noorde van Rusland getoets. Radioaktiewe uitval is beperk omdat dit op 'n hoogte van 4 kilometer bokant die grond gedetoneer is.
Rooistertmôrelyster
Dit kom in Angola, Sentraal-Afrikaanse Republiek, Republiek van die Kongo, Demokratiese Republiek van die Kongo, Ekwatoriaal-Guinee, Gabon en Namibië voor.
Danium
Naam en definisie
Die basis van die etage (die K-Pg-grens) word gedefinieer deur ’n duidelik herkenbare laag ryk aan iridium, wat waarskynlik afkomstig was van die meteoriet-impak wat die Kryt-Paleogeen-uitwissing veroorsaak het waarin onder meer die ammoniete en dinosourusse uitgesterf het. Die bokant word gedefinieer deur die magnetostratigrafiese chronosone C27r, net bo ’n radiasie binne die kalkagtige nanoplanktongenus Fasciculithus en deur die eerste verskyning van die nanoplankton Neochiastozygus perfectus.
Elizabeth Bowes-Lyon
Elizabeth Bowes-Lyon (Elizabeth Angela Marguerite; 4 Augustus 1900 – 30 Maart 2002) was van 1936 af die gade van koning George VI, tot met sy dood in 1952. Daarna was sy bekend as koningin Elizabeth die koninginmoeder  om verwarring te voorkom met haar dogter, Elizabeth II. Voor haar man die troon bestyg het, van 1923 tot 1936, was sy bekend as die Hertogin van York.
Elizabeth was ’n afstammeling van koning Robert I van Skotland en koning Hendrik VII van Engeland, maar was volgens die Britse wet ’n burgerlike. Sy het George V se huweliksaanbod twee keer van die hand gewys en was glo huiwerig om die opofferings te maak om ’n lid van die koninklike familie te word. Ná ’n lang hofmakery het sy hom eindelik die jawoord gegee.
Juliusz Słowacki
Juliusz Słowacki [ˈjuljuʂ swɔˈvatski], * 4 September 1809 in Kremenez, tans Oekraïne; † 3 April 1849 in Parys, was 'n Poolse digter.
Dood
Słowacki is op 3 April 1849 aan tuberkulose oorlede. Adam Mickiewicz het laat op daardie dag kennis geneem van Słowacki se afsterwe. Op die volgende dag het sy dagblad Tribune de Peuples kort vermelding van Słowacki se dood gemaak.
Generasiewisseling
Werking
Wanneer hulle ryp is, vervaardig die gametofiete gamete deur middel van mitose, wat nie die getal chromosome verander nie. Twee gamete (van verskillende organismes van dieselfde spesie of van dieselfde organisme) versmelt om ’n sigoot te vorm, en dié ontwikkel in ’n diploïede sporofiet.
Hierdie siklus, van gametofiet tot gametofiet (of van sporofiet tot sporofiet) is die manier waarop alle landplante en baie alge seksuele voortplanting ondergaan.
Lucile Fairbanks
Lucile Fairbanks (18 Oktober 1917 – 14 November 1999) was 'n Amerikaanse aktrise. Sy was bekend vir haar rolle in die rolprente A Fugitive from Justice (1940), Calling All Husbands (1940), The Strawberry Blonde (1941), en Klondike Fury (1942).
Kaspiese See
Die Kaspiese See (Azerbeidjans: Xəzər dəniz; Kasaks: Каспий теңізі; Persies: دریای خزر/دریای مازندران; Russies: Каспийское море; Turkmeens: Hazar deňizi) is die grootste soutmeer en die grootste ingeslote waterliggaam ter wêreld. Die oppervlakte daarvan beslaan ongeveer 371 000 km².
Gedurende 2004 was die watervlak van die meer 28 m (92 vt) laer as seevlak.
Mehmet III
Mehmet III is selfs in die Ottomaanse geskiedenis berug omdat hy 19 broers en halfbroers laat verwurg het om sy mag te verseker, asook meer as 20 van sy susters. Hy was ’n lui heerser wat die regering aan sy ma oorgelaat het. Die grootste gebeurtenis van sy bewind was die Oostenryks-Ottomaanse Oorlog in Hongarye (1593–1606).
Osman II
Hy het op 14-jarige ouderdom die troon bestyg ná ’n staatsgreep teen sy oom Mustafa I. Ondanks sy jeugdige ouderdom het Osman hom gou as heerser laat geld. Konflik het egter tussen hom en die paleiswag ontstaan. Hy is vermoor en Mustafa is teruggeplaas op die troon.
Kurkbasklapper
Die kurkbasklapper (Strychnos cocculoides) is 'n boom wat inheems in Suid-Afrika is en voorkom in Mpumalanga en Limpopo. Die boom is ook inheems in Angola, Botswana, Burundi, Demokratiese Republiek die Kongo, Gaboen, Kenia, Malawi, Mosambiek, Namibië, Republiek die Kongo, Tanzanië, Zambië en Zimbabwe. Die boom groei in bosveld op sandgrond of rotsagtige heuwels.
Ethiopiese Lugdiens Vlug 409
Ondersoek
Die Libanese president, Michel Suleiman het verklaar dat terrorisme uitgesluit kon word as oorsaak vir die ongeluk. Die Libanese Minister van Inligting, Tarek Mitri het aantygings weerspreek dat die vliegtuig nooit in sulke stormweer moes opstyg nie en beweer dat al die bedrywighede op die lughawe normaal en korrek uitgevoer was soos gewoonlik. Libanese Vervoer en Openbare Werke minister, Ghazi Aridi en die Libanese Minister van Verdediging, El-Murr Elias het gemeld dat die vlieënier instruksies van die beheertoring verontagsaam het toe dié hom aanbeveel het om sy roete aan te pas en die storm te vermy.
Gevolg
'n Gedenkdiens is in die Ethiopiese Lugdiensperseel in Addis Abeba op 14 Februarie 2010 gehou. Op die dag van die ongeluk, het die Libanese premier, Saad Hariri die dag as 'n dag van rou verklaar en alle skole, kantore en banke is gesluit.
Gedaantewisseling
Volledige gedaantewisseling
Die larwe vervel vier of vyf keer en soek 'n stewige oppervlak om hom daaraan vas te heg en te verander in 'n papie. Die papie is onbeweeglik en hormone lei tot 'n ingewikkelde proses van inwendige verandering. Organe verdwyn of word gevorm, soos vlerke by 'n vlinder.
Dot Farley
Dot Farley (6 Februarie 1881 – 2 Mei 1971) was 'n Amerikaanse aktrise en skryfster. Sy was bekend vir haar rolle in die rolprente So Big (1924), The Signal Tower (1924), en The Little Irish Girl (1926).
Sporofiet
Werking
By spoorvormende plante soos varings is die varing self die sporofiet en die ontkiemde spore vervaardig die gametofiet. By mosse is die groen plantjie ’n onafhanklike gametofiet, terwyl die sporofiete gewoonlik aan die gametofiete geheg en van hulle afhanklik is. Mos-gametofiete ontstaan uit die ontkieming van die spore.
Ghoelasj
Etimologie en bestanddele
Die naam van die gereg is afgelei van die Hongaarse gulyás [ˈɡujaːʃ]. Gulya beteken "kudde, trop" of "vee, beeste" in Hongaars, terwyl gulyás na 'n beeswagter verwys. Na die gereg is gaandeweg as gulyás hús verwys ("'n vleisgereg wat deur beeswagters berei word").
Paddaboom
In die droë winter verloor die boom sy blare. Die groot vrugte (6–7 cm lank en 4–5 cm breed) is leeragtig of houtagtig. Wanneer hulle ryp is, splyt hulle oop en toon die geel pulp daarbinne. Dit word geëet deur mense, ape, bobbejane, renosters, neushoringvoëls en witoorhoutkappers. Die boom se FSA-nommer is 644.
Chromatied
’n Chromatied is een kopie van ’n gedupliseerde chromosoom. Dit is gewoonlik by die sentromeer aan die ander kopie geheg.
Brian Astbury
Hy het ook die ligte en toneeldekor ontwerp vir verskeie produksies. Verder was hy die medeskrywer van ’n paar stukke wat in Die Ruimte opgevoer is, soos Zombie en The Leonardo Was Right – an Investigation of Guilt. Hy was ’n goeie fotograaf wat baie foto's geneem het van opvoerings in die teater, en in 1979 het hy ’n boek oor Die Ruimte geskryf wat geïllustreer is met van dié foto's.
Murat IV
Bewind
Murat IV, wat alkohol verbied het, is in 1640 dood aan sirrose van die lewer. Op sy sterfbed het hy opdrag gegee dat sy broer, Ibrahim, vermoor word. Dit sou die einde van die Ottoman-lyn gewees het. Die opdrag is egter nie uitgevoer nie en Ibrahim het hom opgevolg.
Kyle Abbott
In 2015 is Abbott in die IPL 8 veiling deur die Chennai Super Kings gekoop.
Hy speel in Toetse, EDI's en Twintig20-wedstryde vir die Proteas. Hy het onder meer tydens die Krieketwêreldbeker 2015 vir Suid-Afrika gespeel.
Aleksander Brückner
Lewe
Brückner was 'n spesialis vir die vroeë periodes van die Poolse en Slawiese kultuur en die ontdekker, vertolker en redakteur van die oudste manuskrip in Pools, die "Heiligkruis-preke". Hy het oor 'n ongeëwenaarde kennis van Middeleeuse Poolse literatuur beskik wat hy uit die oorspronklike handskrifte ontsluit het, en was 'n deskundige vir Poolse literatuur uit die Renaissance- en vroeë moderne tydperk.
Priabonium
Die Priabonium is ’n chronostratigrafiese etage sowel as geologiese tydsnede van onderskeidelik die sisteem en periode Paleogeen (serie/epog Eoseen). Dit verwys dus na ’n tydperk sowel as die gesteentes wat in dié tydperk gevorm het.
George VI van die Verenigde Koninkryk
Vroeë lewe
Die toekomstige George VI was algemeen bekend as prins Albert en in sy familie as Bertie. Hy is by Sandringham House in Norfolk gebore tydens die bewind van sy oumagrootjie koningin Victoria. Sy pa was prins George, die Hertog van York, (later George V), die tweede en oudste oorlewende seun van die Prins (later Edward VII) en Prinses (later koningin Alexandra) van Wallis. Sy ma was die Hertogin van York (later koningin Mary).